《午朝次韵鸣治》
明代·吴宽

卫士成行总面东，朱门传跸静如空。
高飞海燕红云近，暖入宫花白日中。
华盖逼时瞻北极，袗衣垂处咏南风。
银台奏罢诸司事，旰食多劳念圣躬。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。